Ons wil graag vir elkeen baie dankie sê vir die wonderlike manier wat julle na Emma gekyk het die laaste 3 jaar. Daar was nie ‘n enkele dag waar ons nie met volle gerustheid haar in julle sorg gelos het nie.
Sjoe hoe sê ons dankie vir só ongelooflike jaar by die beste en mooiste skool in die land. Ons is dankbaar dat ons tannie raak geloop het in die Wildtuin en geseën om op die einde ‘n plekkie kon kry in Bambini.
Baie dankie vir al jul liefde vir ons Lana! Dis vir ons so ‘n groot voorreg om deel te kan wees van die Bambini-familie. Lana is so gelukkig en ons harte loop regtig oor van blydskap om dit te sien.
Dankie vir elke dag wat julle so spesiaal maak vir die kinders. Die goedjies wat julle reël en die pragtige omgewing wat julle vir ons kinders skep. Julle is absolute juwele en ons dankie die Here vir Bambini.
Wat ‘n voorreg om vir Joshie 3-jaar lank by Bambini te kon hê! Dankie vir die fantastiese omgewing wat julle vir ons kinders bied, vir al die moeite en omgee!
Ek weet nie hoe om eintlik behoorlik dankie te se vir die laaste 4 en 'n half jaar saam met julle nie. Bambini het so n groot deel geword van ons daaglikse lewens dat dit baie onwerklik is om te dink ons maak more klaar met jul skool VIR ALTYD!
Julle is die oulikste klomp vrouens bymekaar, altyd vriendelik en altyd lus vir 'n geselsie EN die belangrikste, julle versorg ons kindertjies soos jul eie of nog beter.
Baie dankie vir al julle moeite om Ouma en Oupadag 2017 so 'n groot sukses te maak. Moenie dink ons besef nie hoeveel usre se oefening in so 'n program ingaan nie. Dit bly verstommend oor al die liedjies se woorde wat groter groepie onthou. Baie geluk!!
Die verwondering op sy gesiggie om sy hele familie in die voorste ry te sien sit, was meer as die moeite werd.
Mag ek se...elke jaar is die ervaring net beter en beter. Die wit gazebo's en netjiese terreine laat 'n mens net weer besef hoe 'n groot voorreg dit is dat ons kleingoed by Bambini kan wees. Nogmaals baie hartlik dankie. Welgedaan!
Hierdie jaar was so maklik, ek kon regtig net in die en uit hardloop. Op en aflaai. Dit beteken ook dat 'n mens min gesels en tyd het vir dankie se. Julle is regtig 'n pragtige klomp mense en die Curtis gesin is baie lief vir almal by Bambini.
Met die nuwe jaar wat nou beginn momentum optel is 'n mens stelselmatig besig om die ou jaar af te sluit. Deel daarvan vir my is refleksie op oomblikke wat deel word van jou goeie herinneringe in die lewe.
Ek onthou nog die eerste dag wat ek en Therese by Bambini ingestap het. Ons het die dag verlof geneem om 'n geskikte skooltjie te vind, vir die toe ongebore Alexander. Ons het begin met 'n lys van 4 skole en Bambini was laaste op die lys, verwys deur ons buurvrou as een om na te kyk. Soos ons van skooltjie getoer het, was ons hoogs bekommerd dat ons nie iets gaan vind wat naby kom wat ons vir ons kind wil he nie, totdat ons by Bambini ingestap het. Daar het dinge reg gevoel, die groentetuin en hoendertjies het verwys na 'n dimensie wat ons na aan die hart gele het, en daarby was alles net in sy plek. Jy het nog hoflik na die dag al my lys van vrae beantwoord, soos wat jy al seker talle male vir toekomstige ouers moes doen. Bambini het gespreek tot ons, en so het twee nuwe ouers hulle vertroue geplaas in 'n skooltjie wat 'n groot rol sou speel in the vorming van hulle kind.
Ons was nie 'n oomblik spyt nie. Alexander het sy tyd geniet, en mooi ontwikkel, Ek onthou nog die dag wat Therese vir my se dat sy amper die kar gerol het toe sy hoor hoe haar tweejarige sit en die kolle tel op sy kameelperd agter in die kar. Ja sy ontwikkeling was werklik iets besonders, soveel so dat ek wonder of die nuwe skooltjie sal kan opleef na die standaard wat ons nou aan gewoont geraak het. Ons is bederf deur Bambini.
Ek wil graag vir jou dankie se vir die tyd wat ons saam met Bambini kon deurmaak en wat julle vir Alexander gedoen het. Ek en Therese is opreg dankbaar vir julle en die Gemoedsrus wat Bambini in ons lewe beteken het. Ons wens eintlik ons was nog daar, maar besef die volgende hoofstuk moet begin vir Alexander.
Ons wil net graag vir jou komplimenteer op die uitstekende skool & standaarde wat jy het. En ook baie dankie se vir die passie en deernis waarmee julle ons kind en almal se kinders daagliks mee behandel.
Duisend dankies vir die groot posetiewe impak wat julle op ons mensie se lewens gehad het. Sy het leer loop by julle en is nou 'n dogtertjie wat groot skool toe gaan... Ons gaan julle baie mis.
Met die jaar wat nou op sy einde staan wil ons net dankie se vir die tydperk wat Karlia by julle kon wees. Dit was vir ons net 'n plesier en totale gemoedsrus om haar elke dag die laaste 3 jaar by julle te los. Ons dink nie julle besef aldag wat dit vir ons as ouers beteken nie en hoeveel dit vir ons werd is om te weet dat julle met soveel passie en liefde na ons kinders kyk nie. Houe asb aan met die fantastiese werk wat julle doen.